પહેલાંના સમયમાં તો દરેક રંગની લખોટી મળતી હતી. જ્યારે આજે તો માત્ર કાચની લીલા રંગની જ લખોટી મળે છે. આ લખોટીમાં સૌથી નાની લખોટી હોય તેને ટેન્ચી કહેવાય છે. ઈંટના નાના ટુકડા કે કોલસાથી ગોળ રાઉન્ડ દોરવામાં આવે છે. આ રાઉન્ડમાં લખોટી ગોઠવી દેવાની. ત્યારબાદ સામસામે ઊભા રહીને લખોટી તાકવાની અથવા વેંત ભરીને સામે ટીમવાળા કહે એ રીતે લખોટીને તાકવાની. જો લખોટી તકાઈ જાય તો રાઉન્ડમાં મૂકેલી બધી લખોટી તાકનારની. આ સિવાય ગબ્બા દાવ, શિવા જેવી પણ લખોટીની રમતો છે. આ રમત માત્ર આપણે ત્યાં જ નહીં પણ વિદેશમાં પણ રમાય છે. જોકે ત્યાં લખોટી રમવાની રીત અલગ હોય છે.